Համացանցում տարածված տեսահոլովակի անկեղծությանը, սակայն, շատ օգտատերեր չեն հավատացել: Ոմանք մեկնաբանություններ են գրել, թե դա պարզապես բեմադրված դրվագ է: Գուցե նրանք չեն սխալվում, սակայն ցավալին այն է, որ հասարակությունը, ըստ էության, անհավանական է համարում, թե իր մեքենայով ընթացող տղամարդը կարող էր այնքան սրտացավ ու կարեկից լինել, որ կանգ կառներ ճանապարհի կեսին և օգնության կշտապեր մի անծանոթ կնոջ: Ասել է թե՝ մարդկային պարզ (նույնիսկ՝ բնազդային) մղումներն իրենց տեղը զիջել են եսասիրությանն ու կործանարար անտարբերությանը, իսկ Ձմեռ պապին վայել բարությունը հեքիաթներից այն կողմ չի անցնում: